ตลาดหุ้นเอเชียซบเซาเช้านี้ ขณะรอผลประชุมธนาคารกลางสหรัฐ-ญี่ปุ่น
ตลาดหุ้นเอเชียซบเซาเช้านี้ ขณะรอผลประชุมธนาคารกลางสหรัฐ-ญี่ปุ่น
21 ก.ย. 2559

ผู้สื่อข่าวรายงานว่า ตลาดหุ้นเอเชียเคลื่อนไหวเพียงเล็กน้อยในเช้าวันนี้ ก่อนที่ตลาดจะทราบผลการประชุมของธนาคารกลางสหรัฐ (เฟด) ซึ่งจะเสร็จสิ้นในวันนี้ โดยนักลงทุนคาดการณ์ว่าเฟดจะยังคงตรึงอัตราดอกเบี้ยในการประชุมครั้งนี้ นอกจากนั้นนักลงทุนยังจับตาผลการประชุมของธนาคารกลางญี่ปุ่น (BOJ) ซึ่งจะเสร็จสิ้นในวันนี้เช่นกัน
โดยดัชนี MSCI Asia Pacific ขยับขึ้นไม่ถึง 0.1% แตะที่ระดับ 138.72 จุด เมื่อเวลาประมาณ 9.00 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,471.85 จุด ลดลง 20.30 จุด, ดัชนี SSE Composite ตลาดหุ้นจีนเปิดวันนี้ที่ 3,021.58 จุด ลดลง 1.42 จุด, ดัชนี HSI ตลาดหุ้นฮ่องกงเปิดวันนี้ที่ 23,522.86 จุด ลดลง 8.00 จุด, ดัชนี TAIEX ตลาดหุ้นไต้หวันเปิดวันนี้ที่ 9,141.92 จุด ลดลง 19.66 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,022.81 จุด ลดลง 2.90 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,845.28 จุด ลดลง 9.41 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,653.72 จุด ลดลง 2.06 จุด